།
པ་ནི།ཐོག་མར་གཡའ་མེད་པའི་མེ་ལོང་མཐོ་སྐོར་ཆེ་བ་ཞིག་ལ།བཟང་པོ་དྲུག་དང་།གྲཱི་ཧཾ།ག་པུར།་ཙནྡན་དཀར་དམར།ཁ་ཆེ་སོགས་དྲི་བཟང་གི་ཕྱེ་མ་བ་དཀར་པོའི་འོ་མ་ལ་བཏབ་པའི་ཁུ་བས།དབུས་སུ་ཧཱུྃ་དང་དེའི་མཐར་གཡས་བསྐོར་དུ་ཡིག་བརྒྱ་མགོ

ཕྱིར་བསྟན་ཆད་ལྷག་མེད་པར་བྲི་བ་ཙམ་གསུངས་ཀྱང་།ཡིག་འབྲུ་མི་ཡལ་བར་འདོད་ན་དེ་ལྟར་གཟོང་རིས་ཀྱིས་བྲིས།དེའི་སྟེང་དུ་རྫས་དེ་རྣམས་ཀྱིས་མནན་ན་ལེགས་པ་འབྱུང་ངོ་།།གང་ལྟར་དེ་ཉིད་ཚགས་སུ་ཚུད་པ་དང་།སྒྲུབ་པ
པོཔོ་འདི་ཉིད་ཀྱི་དཀྱིལ་འཁོར་དུ་དབང་ཐོབ་ཅིང་དམ་ཚིག་ལ་གནས་པ་གྲངས་དུས་མཚན་མ་གང་རུང་གི་བསྙེན་སྒྲུབ་ཀྱིས་དྲོད་ཐོབ་པའི་རྣལ་འབྱོར་པས་ཡར་ངོའི་དུས་སུ་གནས་དབེན་པར།རང་དང་ཁ་སྤྱོད་དུ་སྟེགས་བུ་ཁེབས་ལྡན་ལ་རས་བྲིས་སམ།རྡུལ་ཚོན་གང་རུང
གི་རེ་ཁཱ་དཀར་པོའི་པདྨ་འདབ་བརྒྱད་བྲིས་པའི་ལྟེ་བར་མེ་ལོང་དེ་ཉིད་མགོ་མཇུག་མ་ལོག་པར་བཀོད།མཐའ་བསྐོར་དུ་སྨན་གཏོར་རཀྟ།ཕྱི་ནང་གི་མཆོད་པ་རྣམས་དང་།གཞན་ཡང་རྡོར་དྲིལ་ཟོད་རྔ་སོགས་ཉེར་མཁོའི་ཡོ་བྱད་ཐམས་ཅད་ཚོགས་པར་བྱས་ལ།བརྒྱུད་པའི
གསོལ་འདེབས།བསང་ཆུ་སྒྲུབ་པ་ནས་བརྩམ།།ཐུན་མཚམས་ཀྱི་ལྷར་ལྡང་བའི་བར་གྱིས་བདག་ལྷར་བསྐྱེད་པའི་ཆོ་ག་ལས་བྱང་རྣམ་གྲོལ་ལམ་བཟང་དང་ཟུར་འདེབས་ལྟོ་སྦྱར་ལ་ཆང་བར་བཏང་ཞིང་བཟླས་བསྙེན་ཀྱང་འོས་བསྟུན་བྱས་པས་ཆོག།དེ་ནས་མདུན་རྟེན་ལ
བབསང་ཆུ་འཐོར་ཞིང་།ཨོཾ་མ་ཧཱ་ཀྲོ་དྷཱི་ཤྭ་རཱི་སརྦ་དྲ་བྱཾ་ཤོ་དྷ་ཡ་ཧཱུཾ་ཕཊ།ཨོཾ་མ་ཧཱ་ཤཱ་ནྱ་ཏཱ་ཛྙཱ་ན་བཛྲ་སྭ་བྷཱ་བ་ཨཱཏྨ་ཀོ྅ཧོ།ཞེས་བསང་སྲུང་།མདུན་རྟེན་མི་དམིགས་སྟོང་པར་གྱུར།།སྟོང་པའི་ངང་ལས་སེང་ཁྲི
དང་།།པད་དཀར་འདབ་བརྒྱད་ཟླ་བའི་སྟེང་ཿརིག་པ་ཧཱུཾ་ལས་རྡོ་རྗེར་གྱུརཿསྤྲོ་བསྡུས་དེ་ཉིད་བཅོམ་ལྡན་འདསཿརྡོ་རྗེ་སེམས་དཔའ་ཟླ་བའི་མདོགཿཞི་ཚུལ་མཚན་དང་དཔེ་བྱད་འབརཿསོགས་མདུན་རྟེན་ལྷར

བསྐྱེད་པ་ནས་མཆོད་པ་དང་བསྟོད་པའི་བར་བདག་བསྐྱེད་ལྟར་མཐར་ཆགས་སུ་བཏང་།དེ་ནས་བཟླས་པ་བྱ་བ་ནི།ཡབ་ཀྱི་ཐུགས་ཀར་འོད་ལྔའི་ཀློང་ཿཟླ་སྟེང་རང་འདྲའི་ཡེ་ཤེས་པའིཿཐུགས་ཀར་རྡོ་རྗེའི་ལྟེ་བར་ཧཱུཾཿདཀར་གསལ་
སྔགས་ཀྱི་ཕྲེང་བས་བསྐོརཿའོད་འཕྲོས་ཕྱོགས་བཅུའི་རྒྱལ་བ་རྣམསཿསྐུ་དང་ཡིག་འབྲུ་ཕྱག་མཚན་གྱི།།རྣམ་པར་བུ་ཡུག་འཚུབས་པ་བཞིན།།སྤྱན་དྲངས་ཐུགས་ཀའི་ས་བོན་དང་།།སྔགས་ཕྲེང་ལ་ཐིམ
འོད་ལྔ་ཡི།།འཕྲོ་འདུ་བར་མཚམས་མེད་པར་གྱུརཿཞེས་དོན་བསྒོམ་ཞིང་།༩ཡི་གེ་བརྒྱ་པ་ཐུན་རེར་སུམ་བརྒྱས་ཉུང་མཐའ་བྱས་པ་སོགས་ཅི་ནུས་སུ་བཟླའོ།།ཐུན་འཇོག་པ་ན།ལྷ་ཉིད་འོད་ཞུ་མེ་ལོང་ལ།།ཐིམ་པས་སངས་རྒྱས
ཐམས་ཅད་ཀྱི།།མི་འགྱུར་མི་འགག་མི་རྟོག་པའི།།སྐུ་གསུང་ཐུགས་ཀྱི་ངོ་བོར་གྱུར།།ས་མ་ཡ་སིདྡྷི་ཨ་ལ་ལ་ཧོཿཞེས་བརྗོད།ཐུ་མཚམས་གང་འོས་སུ་ཚོགས་ཀྱི་འཁོར་ལོ་དང་སྲུང་མའི་གཏོར་བསྔོས་སོགས་ཀྱང་བྱའོ།།
སྤྲོས་པ་ལ་དགའ་ན་ཆོ་ག་གཞུང་གི་མདུན་བསྐྱེད་མཆོད་བསྟོད་སོགས་རྒྱས་པར་བཏང་ལ་བཟླས་དམིགས་ཁ་བསྒྱུར་ཡང་ཆོག།གང་ལྟར་ཡང་དེ་ལྟ་བུའི་ཐུན་བཞིའམ་དྲུག་ཏུ་ཡི་གེ་བརྒྱ་པ་འབུམ་ཕྲག་གཅིག་གིས་མཐའ་བརྟེན་པ་བཟླ་ཞིང་།སྒྲུབ་པའི་གྲངས་ཐམས་པ་ན་ཏེན
གྲོལ་སྙིང་པོ་དང་།བཀྲ་ཤིས་ཀྱིས་རབ་ཏུ་གནས་པར་མངའ་གསོལ་ནས།དེ་ཉིད་བཀུར་སྟི་ཆེན་པོས་ལམ་གྱི་བཞི་མདོའམ་མཆེད་རྟེན་གྱི་སྒོ་ཁྱིམ་ལྟ་བུར་བཞུགས་སུ་གསོལ་ན་འགྲོ་བ་གང་གིས་མེ་ལོང་དེ་ཉིད་མཐོང་བ་ཙམ་གྱིས་ལས་ཀྱི་སྒྲིབ་པ་མཐའ་དག་བྱང་ནས་བདེ

པ་ཆེན་པོའི་ས་ཐོབ་པར་འགྱུར་ཏེ།གཞུང་ལས།གང་ཞིག་མཐོང་བའི་འགྲོ་བ་དེའིཿལས་སྒྲིབ་བྱང་ནས་བདེ་ཆེན་ཐོབ།ཤེས་གསུངས་སོ།།གསུམ་པ་ནི།དར་རས་དཀར་པོ་དྲི་བ་མེད་པ་ལ་རྡོ་རྗེ་སེམས་དཔའ་ཡང་ཡུད་གྱི་བུ་
མཚན་ཉིད་དང་ལྡན་པའི་ཐུགས་ཀར་ཧཱུྃ་གི་འོག་སྙིང་པོ་འབྲུ་དྲུག་ཕྲེང་དུ་བྲི།སྐུའི་རྒྱབ་ངོས་ཀྱི་དབུས་སུ་ཨོཾ་དང་མུཾ་ཞལ་སྤྲོད།ཤར་དུ་ཧཱུྃ་ལཱཾ།ལྷོར་ཏཱཾ་མཱཾ།ནུབ་ཏུ་ཧྲཱིཿཔཱཾ།བྱང་དུ་ཨཱཿཏྲཱཾ།མཐའ་བསྐོར་དུ།འ་ཨ་ཧ་ཤ་ས་མ་དྷརྨ་ཀཱ་ཡ་ཛྙཱ་ན་དྷཱ་ཏུ་ཨཱཿཞེས་
འཁོར་བར་བྲི།འདིར་ཞལ་སྤྲོད་ནི་ཡིག་འབྲུ་མཇུག་སྤྱོད་དུ་བྲི་བ་ཡིན་ཅིང་།དེས་ན་ཕྱོགས་བཞིའི་སྔགས་ཡབ་རྣམས་ཡི་གེ་མགོ་ཕྱིར་བསྟན་དང་ཡུམ་རྣམས་ནང་བསྟན་ཏུ་འབྱུང་ཞིང་།མཐའ་བསྐོར་གྱི་སྔགས་མགོ་ཕྱིར་བསྟན།རང་བྱུང་མན་ཤེལ་ཟུར་དྲུག་པ།
ཞིག་གི་རྩེ་མོར་ཧཱུྃ་མཱཾ།༢ལོགས་དྲུག་ལ་སྦྱང་བྱ།༈ཨ:སུ་ནྲྀ་ཏྲི:པྲེ:དུ་རྣམས་ཀྱི་སྟེང་དུ།ཀྵོ་སྤྱོད་བྱེད།༢་ཨཧ་ཤྲ:ས:མ་རྣམས་བརྩེགས་པའི་སྤྱོད་བྱེད་སོ་སོའི་མཇུག་ཏུ།ཨཽ་བཛྲ་སཏྲ་ཨཱཿཨཽ་ཞེས་འབྲུ་རེ་དེ་བཏགས་པ་རྣམས་གསེར་རམ་དངུལ་གྱིས་
བྲི།ཡང་དང་དཀར་པོའམ།གྲོ་གའམ།འི་ཤོག་བུ་དྲི་མེད་ལ།ས་རིན་པོ་ཆེ་སྣ་ལྔའི་ཁུ་བས་ཡི་གེ་བརྒྱ་པ་ཚར་བདུན་ལྷག་ཆད་མེད་པར་བྲིས་པོའི་མཇུག་ཏུ།འདི་འཆང་བ་པོ་མཐོང་ཐོས་དྲན་རེག་གི་འགྲོ་བ་དང་བཅས་པ་རྣམས་ཀྱིས་ཐོག་མ་མེད་པ་ནས་བསགས་པའི
ལས་དང་ཉོན་མོངས་པའི་སྡིག་སྒྲིབ་ཁྱད་པར་དམ་ཚིག་ཉམས་ཆགས་ཉེས་ལྟུང་ཅི་མཆིས་པ་ཐམས་ཅད་ལྷག་མེ་དེ་མྱུར་བ་ཉིད་དུ་དག་ཅིང་བྱང་བར་མཛོད་དུ་གསོལ།ཅེས་པ་ལྟ་བུའི་སྤེལ་ཚིག་ཀྱང་གདགས།བདུད་རྩི་ཆོས་སྨན་དང་དྲི་བཟང་སྦྱར་བས་ཐུགས།།

ནས་སྔར་གྱི་མན་ཤེལ་དེ་ལ་དབུ་ཞབས་མ་ལོག་པར་གཡས་བསྐོར་དུ་དཀྲིས།དེ་དང་ལྷན་དུ་སྔར་གྱི་སྐུ་རྟེན་དང་བཅས་དང་ཚོན་ཁ་དོག་སྣ་ལྔའི་ན་བཟས་ལེགས་པར་བཅིངས་ཏེ་སྐྱོང་ཁྲུས་རྒྱས་པ་སྤྱི་ལྟར་རམ།བསྣུན་པི་ཤྭའི་སྔགས་དང་ཐུན་ཟབ་གུ་གུལ་གྱིས་བདུག་པས།
བགེགས་བསྐྲད།ཇི་ལྟར་བལྟམས་པས་ཁྲུས་གསོལ་ནས་གཞུང་གསལ་དཀྱིལ་འཁོར་བཞེངས་པའམ།མ་ཐུབ་ན་མཐོང་གྲོལ་གྱི་སྐབས་ལྟར་མཎྜལ་པད་འདབ་བརྒྱད་པའི་དབུས་སུ་བཀོད།མཆོད་གཏོར་སོགས་འདུ་བྱས་ལ།བདག་བསྐྱེད་བཟླས་པ་ཉེར་བསྡུ་ལྒ་པ
ལྡངས་པའི་བར་དང་མདུན་གྱི་སྲུབ་རྟེན་བསྐྱེད་ཆོག།སྤྱན་འདྲེན།དབང་བཀུར་མཆོད་བསྟོད་རྣམས་ཀྱང་སྔར་བཞིན་བྱས་ལ།ཛ་བ་དམིགས་ནི།མདུན་རྟེན་ལྷ་ཡི་ཐུགས་ཀ་ནས།།འོད་འཕྲོས་འགྲོ་ཀུན་ལས་སྒྲིབ་སྦྱངས།།བྱང་ཆུབ
གནས་བཀོད་དེ་དག་དང་།།།རབ་འབྱམས་རྒྱལ་ཀུན་འོད་དུ་ཞུ།།ཚུར་འདུས་སྒྲུབ་རྟེན་ཉིད་ལ་ཐིམ།།བདེ་གཤེགས་ཀུན་གྱི་སྙིང་པོར་གྱུར།།ཞེས་པའི་དོན་བསྒོམ་ཞིང་།ཨོཾ་ཧཱུཾ་ཏྲཱཾ་ཧྲཱིཿཨཱཿམཱཾ་ལཱཾ་མཱཾ་པཱཾ་ཏཱིཿའ་ཨ
ཧ་ཤ་ས་མ་དྷརྨ་ཀཱ་ཡཱ་ཛྙཱ་ན་དྷཱ་ཏུ་ཨཱཿཞེས་དང་།སྙིང་པོ་ཡིག་དྲུག།ཡང་སྙིང་ཡི་གེ་བརྒྱ་པ་སོ་སོ་ནས་ཁྲི་ཚོ་རེས་ཉུང་མཐའ་བྱས་པ་རེ་བཟླ།ཐུན་གཅོད་ཚུལ་སོགས་སྔར་དང་འདྲ།ཚོགས་མཆོད་གཏོར་འབུལ་སོགས་ཀྱང་མ་ཆག་པར་བྱ།མཐར
བསྙེན་གྲངས་རྫོགས་ནས་རྗེས་ཆོག་གི་སྐབས་མདུན་རྟེན་ལ་བརྟན་བཞུགས།རྟེན་སྙིང་བཟླས་པའི་མེ་ཏོག་འཐོར་ཅིང་ཞལ་ནས་གསུངས་པའི་བཀྲ་ཤི་ཀྱི་ཚིགས་བཅད་རྒྱས་པར་བཙོད་ལ་རབ་ཏུ་གནས་ཤིང་མངའ་གསོལ།དེ་ལྟར་བསྒྲུབས་པའི་རྟེན་དེ་ཉིད་རིན་པོ་ཆེའི་ཟ་མ་ཏོག་ལ་སོགས

པར་བཅུག་སྟེ་མགུལ་ལམ་སྙིང་གར་བཏགས་ན་སྡིག་པ་གཞན་ལྟ་ཅི་སྨོས་ཏེ་མཚམས་མེད་ལྔའི་སྒྲིབ་པའང་མྱུར་དུ་བྱང་ནས་བཅོམ་ལྡན་འདས་རྡོ་རྗེ་སེམས་དཔའི་གོ་འཕང་སྐད་ཅིག་ལ་ཐོབ་པ་སྟེ།གཞུང་ལས།གང་གི་མགོའམ་སྙིང་གར་གདགས
མཚམས་མེད་སྒྲིབ་བྱང་བྱང་ཆུབ་ཐོབཿ།ཞེས་གསུངས་སོ།།བཞི་པ་བྱང་གྲོལ་དམ་རྫས་སྒྲུབ་པའི་ཚུལ་ནི་ཁྱབ་བདག་བླ་མ་འཇམ་དབྱངས་མཁྱེན་བརྩེའི་དབང་པོའི་གསུང་རབ་གཞན་ཕན་མཁའ་ཁྱབ་ལྟར་ཉམས་སུ་བླང་བར་བྱ་ཞིང་།དེའང་སྤོས་བཅས་བསྙེན་རྐུན་སོགས
ཏུརྒྱས་པར་གྲུབ་ན་ཁོ་བོས་བྱས་པའི་སྒྲུབ་ཁོག་རྣམ་གྲོལ་སྙེམ་དང་སྤེལ་བས་ལེགས་པར་འགྱུར་རོ།།ལྔ་པ་ནི།མ་གྲོལ་ལམ་གསུམ་ཀྱི་ཆ་ལག་ཏུ་སྤེལ་དགོས་པ་མིན་ཀྱང་དགོས་པ་ཆེ་ཞིང་ཉེ་བར་མཁོབས་ཞར་ཐུང་ངུ་བཤད་ན།མདུན་བསྐྱེད་དཀྱིལ་འཁོར་དང་འབྲེལ་ན་བཤས
ཀོད་དེ་ལྟར་བྱས་པས་འཐུས།།འདི་ཉིད་སྐེར་དུ་བྱེད་ན་མཎྜལ་ལ་པད་དཀར་འདབ་བརྒྱད་བྲིས་པའི་དབུས་སུ་རིན་པོ་ཆེའི་བུམ་པ་དྲི་བཟང་གི་ཆུ་དང་ཉེར་ལྔའི་རྫས་ཀྱིས་བཀང་ཞིང་ཁ་རྒྱན་མགུལ་ཅིངས་དང་ལྡན་པ་དཀོད།མཐའ་བསྐོར་དུ་བྱི་ནང་གི་མཆོད་པས་བསྐོར།དུང་ཞལ་དང
གཟུངས་ཐག་སོགས་ཉེར་ས་པོ་འདུ་བྱས།མཐོག་མར་བསྟེན་ཅིང་སྒྲུབ་པ་ནི།ཆོ་གའི་གཟུང་ལྟར་བདག་བསྐྱེད་བཟླས་པ་དང་སས་བརྒྱ།བུམ་པ་བབང་ཀྱང་།སྟོང་པའི་ངང་ལས་བུམ་པ་ནིཿམཚན་ཉིད་ཡོངས་རྫོགས་ལྟེ་བ་རུཿཔདྨ་ཟླ་བའི་དཀྱིལ་འཁོར་ལ་
ཧཱུྃ་ཡིག་ཡོངས་གྱུར་བཅོམ་ལྡན་འདས།རྡོ་རྗེ་སེམས་དཔའ་ཟླ་བའི་མདོགཿཅེས་ལྷ་བསྦེད་པ་དས།སྤྱན་འདྲེད་དབང་བསྲུང་མཆོད་བསྟོད་ཀྱི་བར་བདག་གི་ནལ་འབྱོར་སྦྱར་བྱ།དེ་ནས་གཟུངས་ཐག་བླངས་ལ།བདག་གི་ཐུགས་ཀའི་སྔགས

ཕྲེང་ཉིདཿབུམ་ནང་ལྷ་ཡི་ཐུགས་ཀར་ཞུགསཿདེ་ལས་འོད་ཟེར་དཀར་པོ་ནིཿགྲངས་མེད་འཁོར་འདས་ཀུན་ཏུ་སྤྲོསཿདོན་བྱས་ཚུར་འདུས་ལྷ་ལ་ཐིམཿམཉམ་སྦྱོར་བདུད་རྩི་དཀར་པོའི་རྒྱུནཿབུམ་པའི་ཆུ་དང་འདྲེས་
བར་གྱུར་དྷ།ཅེས་མོས་ལ་ཡང་སྙིང་དང་ཡིག་བརྒྱའི་མཐར།ཆརྦ་ནརྡ་གདོན་སྡིག་སྒྲིབ་ཐམས་ཅད་ཤཱནྟིཾ་ཀུ་རུ་སྭཱ་ཧཱཿ་ཞེས་བཏགས་པ་སྟོང་ཕྲག་ལ་སོགས་པ་ཅི་ནུས་བཊ།མཐར།ཨོཾ་ཨཱཿཧཱུཾ་གིས་རུང་ཞལ་གྱི་ཆུ་ཕུལ་བས།ཡབ་ཡུམ་བདེ་བ
ཆེན་པོས་འོད་དུ་ཞུ་ནས་བུམ་ཆུ་བྱང་སེམས་བདུད་རྩིའི་ངོ་བོར་གྱུར།ཅེས་མོས།དེ་ནས་ལུས་སྐྱོང་ཁྲུས་ཀྱི་བྱ་བ་དངོས་ལ་གཉིས།གཟུང་གི་དངོས་བསྟན་གྱི་དགོངས་པ་དང་།ཉར་མཁོ་སྤྱི་འགྲོའོ།།དང་པོ་ནི།རང་ལ་ཟེད་ན་བདག་བསྐྱེད་བསྡུ་
ལྡངས་བྱས་ལ།རང་ཐ་མལ་དུ་གནས་པའི་ཞེས་དང་།གཞན་པ་བྱེད་ན།མ་བསྒྲུབ་བྱའི་ཞེས་བསྒྱུར་བའི།རྐང་མཐིལ་གཉིས་སུ་དམྱལ་བའི་ས་བོན་དུ་ནག་པོ།གསང་བར་ཡི་དྭགས་ཀྱི་ས་བོན་པྲེ་དམར་སྐྱ།ལྟེ་བར་དུད་འགྲོའི
ས་བོན་ཏྲི་སྔོ་ནག།སྙིང་གར་མིའི་ས་བོན་ནྲྀ་ལྗང་གུ།མགྲིན་པར་ལྷ་མ་ཡིན་གྱི་ས་བོན་སུ་སེར་པོ།དེསྤྱི་བོར་ལྷའི་ས་བོན་ཨ་དཀར་པོ་རྣམས་ལ་གནས་དེ་དག་ཏུ་སྐྱེ་བའི་ལས་དང་བག་ཆགས་ཐམས་ཅད་འདུས་པས་ལྡི་ཞིང་།
མོག་པའི་རྣམ་པ་ཅན་ཏུ་གྱུར།བླ་མ་རྒྱལ་བ་སྲས་དང་བཅས་པ་མཁའ་ཁྱབ་ཀྱི་འཁོར་ལོར་སད་པ་རྣམས་ཀྱི་ཕྱག་གི་བུམ་པའི་བདུད་རྩི་སྤྱི་བོ་ནས་བླུགས་པས་ལུས་ཀྱི་ནང་གང་།རྐང་མཐིལ་གྱི་བུ་ནག་པོ་རྨེག་མེད་དུ་བཀྲུས།

ཤིང་སྦྱངས་པས་དམྱལ་བར་སྐྱེ་བའི་བག་ཆགས་ས་བོན་དང་བཅས་པ་བྱང་ཞིང་དག་པར་གྱུར།བུ་བཅུས་བཀྲུས་ལ།ཏིལ་གྱི་གོང་བུ་བཞིན་གང་བའི།།རྒྱལ་བས་བུམ་པ་བཟུང་ནས་ནི།།འདི།།
ཉིད་དུ་ནི་བླུགས་མཛད་པས།།བག་ཆགས་མ་ལུས་དག་གྱུར་ཅིག།ཡང་སྙིང་དང་ཡིག་བརྒྱའི་ཤམ་དུ།དམྱལ་བར་སྐྱེ་བའི་ས་བོན་བག་ཆགས་དང་བཅས་པ་ཤཱནྟིཾ་ཀུ་རུ་སྭཱ་ཧཱ།ཡི་དྭགས་སོགས་གཞན་ལྔ་ལའང་དེས་འགྲེ།།
གལ་ཏེ་རྒྱས་པར་མི་ནུས་པའམ་གྲངས་གསོག་པར་འདོད་ན།ལུས་ཀྱི་ནང་གང་།འགྲོ་བ་དྲུག་གི་ས་བོན་རྨིག་མེད་དུ་བཀྲུས་པས་རིགས་དྲུག་ཏུ་སྐྱེ་བའི་སོགས་སུ་བསྒྱུར།རྒྱས་པ་ལ་དགའ་ན།གཞུང་གི་གནས་ལུང་ལས་འབྱུང་བ་ལྟར།
དཀོན་མཆོག་གསུམ་དང་།འབྱུང་བཞི་སོ་སོའི་དུག་སྐྱོང་བ་རྣམས་འདིར་སྦྱར་ཡང་རུང་ལ།མཐར།ཿདེ་ལྟར་སྡིག་སྒྲིབ་བག་ཆགས་མ་ལུས་པ་བཀྲུས་ཏེ་དག་པས་རྣམ་སྤྲིན་གྱི་ཕུང་པོའང་ཡོངས་སུ་བྱང་ནས་འོད་ཀྱི་གོང་བུར་གྱུར།ཨོཾ་
བཛྲ་སཏྭ་ཨཱཿསྐད་ཅིག་གིས་དཔལ་རྡོ་རྗེ་སེམས་དཔའི་སྐུ་མཚན་ཉིད་ཐམས་ཅད་ཡོངས་སུ་རྫོགས་པར་གྱུར་པའི་སྤྱི་བོར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས་ཀར་ཧཱུྃ་སྔོན་པོ་རྣམས་ཀྱིས་མཚན་པ།།
ལས་འོད་ཟེར་འཕྲོས།མཁའ་དབྱིངས་གང་བའི་རྒྱལ་བ་སྲས་དང་བཅས་པ་རྡོ་རྗེ་གསུམ་གྱི་རྣམ་པར་སྤྱན་དྲངས་ཏེ་གནས་གསུམ་དུ་ཐིམ་པས་བྱིན་གྱིས་བརླབས།ཕྱིན་ཆད་རིགས་དྲུག་གི་སྐྱེ་སྒོ་བཅད་དེ་སྲིད་པའི

གཡུལ་ངོ་ལས་གཏན་ཏུ་རྒྱལ་བར་གྱུར།ཅེས་མོས་ལ།བཀྲ་ཤིས་པའི་ཚིགས་སུ་བཅད་པ་བརྗོད་ཅིང་མེ་ཏོག་འཐོར་རོ།།ལུགས་འདིའི་ལྷོ་སྒོའི་ཆོ་གའི་སྐམས་སུ་རང་རྒྱལ་སྲས་རིན་ཆེན་རྣམ་རྒྱལ་གྱི་ལྷན་ཐབས་སྦྱར་ན་དེ་ལ་དོན་འདུས་ཤིང་།མེ་སྤྱོད་ན་ཕྱི
དྲུདྲུག་ཁྲུས་ཀྱི་སྐབས་སུ་དམིགས་པ་འདི་བཞིན་བྱས་ན་འདི་ཉིད་ཀྱི་སྒོས་ཆོས་སུ་སྣང་བས་ལེགས་པར་སེམས་སོ།།གཉིས་པ་ནད་པ་སོགས་རྗེས་སུ་བཟུང་ན་སྒྲུབ་ཚུལ་གོང་སྨོས་ལྟར་ལ།སྐྱོང་བ་སྔོན་ཏུ་འགྲོ་བའི་བཀྲུ་བྱབས་སྲུང་བའི་ཆོ་ག་སྤྱི་ལྟར་ཟས།
པས་འའགྲུབ།གཉིས་ཀ་ལའང་རྗེས་བདག་བསྐྱེད་བསྡུ་ལྡངས་དགེ་བསྔོ་ཤིས་བརྗོད་བཅས་བྱའོ།།རྡོར་སེམས་ཁྲུས་ཀྱི་ལྷར་ཡོངས་སུ་གྲགས་པ་མ་ཟད།འདི་ཉིད་ལུས།རྗེ་བུམ་ཅུས་བཀྲུ་ཞིང་འཐུང་བར་བྱཿནད་གདོན་སྡིག་སྒྲིབ་ཀུན་བྱང་ནས་རྣམ་རྣམ་དག་ཡེ་ཤེས་རྒྱུད་ལ་སྱ།ཞེས
ཆེད་དུ་བསྔགས་པར་མཛད་པ་དང་།རྫོགས་པ་ཆེན་པོ་རྡོར་སེམས་སྙིང་ཐིག་གི་རྒྱུད་ཕྱི་མ་ལས།སློབ་མའི་ལུས་ཀྱི་གནས་དྲུག་ཏུ།རིགས་དྲུག་ས་བོན་དྲུག་བཀོད་དེ།༩།རང་བྱུང་ཡེ་ཤེས་བུམ་པའི་ཆུས།།སྡིག་སྒྲིབ་བག་ཆགས་སྦྱང་བར་བྱ།།ཞེས་གསུངས་པའི
དགོངས་དོན་ཏུ་སྣང་བས་ཁུངས་ཤིན་ཏུ་ཆེ་བ་ཡིན་ནོ།།འཕྲལ་ཡུན་སྡུག་བསྔལ་འབྱུང་བའི་རྒྱུ།སྒྲིབ་བཅས་ཡེ་ཤེས་ཐབས་ཆེན་གྱིས།༥༣།རྩད་ནས་བཀྲོལ་ཏེ་རིགས་བརྒྱའི་བདག།འབད་མེད་མྱུར་དུ་འགྲུབ་པར་ཤོག།ཅེས་པ་འང་ཟབ་ཆོས
འདིའི་ཞབས་དོག་ཏུ་དམིགས་ཏེ་པདྨ་གར་གྱི་དབང་ཕྱུག་རྩལ་གྱིས་དཔལ་སྤུངས་ཡང་ཁོད་དེ་བཱི་ཀོ་ནི་ཡེ་ཤེས་ཀྱི་གནས་མཆོག་ཏུ་བྲིས་པ་དགེ་ལེགས་འཕེལ།།